stanford-oval/wikipedia huggingface dataset:
Lagetin kirkko

| Lagetin kirkko Laget kirke |
| --- | --- |

Sijainti:  Tvedestrand, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1908
Suunnittelija:  Henrik Nissen
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lagetin kirkko (norj. Laget kirke) on Tvedestrandin kunnassa Agderin läänissä sijaitseva puinen pitkäkirkko vuodelta 1908.
Aiheesta muualla

Kuvia tai muita tiedostoja aiheesta Lagetin kirkko Wikimedia Commonsissa
Lars Sackleen

Kuvernööri Lars Sacklen muotokuva
Lars Sackleen (vuoteen 1837 Sacklén; 5. helmikuuta 1788 Vehmaa – 16. maaliskuuta 1870 Helsinki) oli suomalainen senaattori ja korkea virkamies.
Sacklén suoritti tuomarintutkinnon Turun akatemiassa 1807 ja toimi hallituskonseljin virkamiehenä vuodesta 1809, aloittaen vain kuukauden kuluttua sen perustamisesta. Vuodesta 1817 hän toimi oikeusosastossa isojakoasioista vastaavana esittelijäsihteerinä ja oli vuonna 1826 komissaarina valvomassa Suomen ja Venäjä välisen rajan käyntiä Oulun läänissä. Sacklén oli 1829–1831 Savon ja Karjalan läänin varamaaherra ja sen jälkeen Kuopion läänin vakituinen maaherra 1831–1837. Hän kuului senaatin talousosastoon vuosina 1833–1854, josta vuodet 1833–1840 hän oli valtiovaraintoimituskunnan päällikkö ja 1840–1854 kansliatoimikunnan päällikkö. Tämän jälkeen hän oli 1854–1865 senaatin oikeusosaston varapuheenjohtaja. Sacklén aateloitiin vuonna 1837 nimellä Sackleen ja korotettiin 1859 vapaaherraksi. Hän sai 1830 valtioneuvoksen ja 1854 salaneuvoksen arvonimen. Hän kuului useisiin tärkeisiin komiteoihin. Ensimmäisillä valtiopäivillä 1863–1864 Sackleen oli aatelittomien edustajien valtakirjojen tarkastaja, saneli valan säätyjen puhemiehille ja luki keisarin avajaispuheen suomenkielisen käännöksen.
Lars Sackleenin setä oli senaattori Clas Johan Sacklén, joka aateloitiin vuonna 1818 nimellä Edelskiöld. Lars Sackleenin poika, kenraalikuvernöörinkanslian toimituspäällikkö Lars August Sackleen, sai isänsä tavoin valtioneuvoksen arvonimen. Lars Sackleenista polveutuu Sackleenin vapaaherrallinen aatelissuku.
Käki (elokuva)

| Käki> Кукушка (Kukuška) |
| --- | --- |
 Elokuvan juliste
Ohjaaja:  Aleksandr Rogožkin
Käsikirjoittaja:  Aleksandr Rogožkin
Tuottaja:  Sergei Seljanov
Säveltäjä:  Dmitri Pavlov
Kuvaaja:  Andrei Zhegalov
Leikkaaja:  Julija Rumjantseva
Tuotantosuunnittelija:  Vladimir Svetozarov (käännä suomeksi)
Pääosat:  Anni-Kristiina Juuso Ville Haapasalo Viktor Bytškov
Valmistustiedot
Valmistusmaa:   Venäjä
Tuotantoyhtiö:  CTB Film Company
Levittäjä:  Mokép Netflix
Ensi-ilta:  2002
Kesto:  130 minuuttia
Alkuperäiskieli:  venäjä, suomi, saame, saksa
Aiheesta muualla
IMDb 
Elonet
AllMovie
Infobox OKNimi-testi OK: 
Käki (ven. Кукушка, Kukuška) on venäläinen elokuva vuodelta 2002. Tämä Aleksandr Rogožkinin ohjaama elokuva oli Neuvostoliiton hajoamisen jälkeen ensimmäinen Suomessa kaupalliseen levitykseen päätynyt venäläiselokuva.
Elokuvan nimi viittaa venäläisten sodan aikana tarkka-ampujista käyttämään nimitykseen, kukuška. Elokuvan pääosissa esiintyvät Anni-Kristiina Juuso, Ville Haapasalo ja Viktor Bytškov.
Juoni

Elokuva sijoittuu jatkosodan loppuvaiheeseen ja kertoo, kuinka kolmen eri taustan omaavan henkilön elämät kohtaavat. Alussa saksalaisessa asepuvussa kallioon kahlittu suomalaissotilas ja poliittiseksi vangiksi joutunut venäläissotilas löytävät kohtalon johdattelemana tiensä sotaleskeksi jääneen saamelaisnaisen luokse kauaksi kairaan. Alkaa mielenkiintoinen yhteiselo kolmen kielen, kulttuurien ja ennakkoluulojen maailmassa.
Aiheesta muualla

Film-o-holic.com (Arkistoitu – Internet Archive)
Käki (Kukushka; 3.10.2003) (MTVuutiset.fi)
Jari Lindholm, Arvostelut/ Helsingin Sanomat: Käki (3.10.2003)[vanhentunut linkki] (hs.fi)
YleX - Arkisto - DVD & VHS: Käki (yle.fi)
Laurenz Böggering

Laurenz Böggering (30. tammikuuta 1904 – 10. tammikuuta 1996) oli saksalainen roomalaiskatolinen piispa. Hänet vihittiin papiksi Münsterin hiippakuntaan 23. helmikuuta 1929 ja nimitettiin sen vihkipiispaksi sekä Mathara in Numidian titulaaripiispaksi 25. heinäkuuta 1967. Piispaksi vihkiminen seurasi 24. syyskuuta. Pääkonsekraattorina toimi Joseph Höffner, jota avustivat Heinrich Baaken ja Heinrich Tenhumberg.
Böggering jäi eläkkeelle 23. helmikuuta 1979.
Lalibela

| Lalibela |
| --- | --- |

 Lalibela
 Koordinaatit: 12°01.54′N, 39°02.28′E 
Valtio:   Etiopia
Osavaltio:  Amhara
Korkeus:  2500 m
Väkiluku (2012):  21 443
Aikavyöhyke:  UTC+3
Infobox OKVirheellinen NIMI-arvo: 
Biete Ghiorgis (Pyhän Yrjänän kirkko)
Lalibela on kaupunki pohjoisessa Etiopiassa, Amharan osavaltiossa. Vuonna 2012 siellä oli 21 343 asukasta. Kaupunki sijaitsee noin 2 500 metrin korkeudessa. Siellä on lentokenttä ja säännöllinen lentoyhteys Bahir Dariin, Gondariin ja Aksumiin sekä maan pääkaupunkiin Addis Abebaan, jonne matkaa kertyy maanteitse noin 700 kilometriä.
Kalliokirkot

Lalibela on pyhä kaupunki ja pyhiinvaelluskohde. Se on tunnettu basalttikiveen hakatuista kirkoistaan ja kappeleistaan, jotka ovat Unescon maailmanperintökohde. Kallioon kaiverrettuja suojelukohteita on 11 kappaletta. Kirkoista neljän seinät on hakattu kokonaan irti kalliosta. Kirkot ovat arkeologisten todisteiden perusteella rakennettu viidessä vaiheessa 700–1200-lukujen aikana.
Kirkot jaetaan kahteen, Jordanjoen pohjois- ja eteläpuoliseen ryhmään.
Pohjoiseen ryhmään kuuluu viisi kirkkoa: Biete Medhani Alem -kirkko (Vapahtajan talo), jonka uskotaan olevan maailman suurin monoliittikirkko. Lisäksi ryhmään kuuluvat Biete Mariam (Marian talo), Biete  Maskal (Ristin talo), Biete Denagel (Neitsyiden talo) ja Biete Golgotha Mikael (Golgatan Mikaelin talo).
Myös Eteläinen ryhmä käsittää viisi kirkkoa: Biete Amanuelin, Biete Qeddus Mercoreusin, Biete Abba Libanosin, Biete Gabriel Raphaelin ja Biete Lehemin.
Yhdestoista, Biete Ghiorgis, on hieman erillään muista, mutta yhdistetty muihin kaivannoilla.
Aiheesta muualla

Kuvia tai muita tiedostoja aiheesta Lalibela Wikimedia Commonsissa
Etiopian aarteet (Arkistoitu – Internet Archive) (englanniksi)
Lalibela – City Carved from Legend (Arkistoitu – Internet Archive) (englanniksi)
Biete Amanuel -kirkko
Kirkkoalueen kartta.
Lantmännen Agro

Lantmännen Agron logo
Lantmännen Agro on ruotsalaisen Lantmännen-osuuskunnan omistama maatalouskauppaketju. Lantmännen Agro koostuu itsenäisten Lantmännen Agroa tukkukauppanaan pitävien vähittäiskauppiaiden muodostamista liikkeistä sekä Lantmännen Agron omista liikkeistä ja suorarehumyynnistä. Liikkeitä oli vuonna 2024 yhteensä 56. Vuonna 2022 yrityksen liikevaihto oli 568 miljoonaa euroa ja liikevoitto −0,7 miljoonaa euroa. Se työllisti 153 henkilöä.
Lantmännen Agro tarjoaa asiakkailleen muun muassa työkoneita, rehuja, viljelyohjelmia ja viljakaupan palveluita.
Vuoteen 2017 asti yritys oli Keskon omistama K-maatalous, jonka Kesko myi Lantmännenille.
Koetila

Lantmännen Agron koetila sijaitsee Hämeenlinnan Hauholla. Koetila palvelee yritystä tutkimustyöllä. Lantmännen Agron siemenkeskus toimii koetilan yhteydessä. Koetilalla testataan eri kasvilajikkeiden soveltuvuutta Suomen kasvuoloihin. Koetila testaa myös kasvinsuojeluaineita ja lannoitteita. Siemenkeskus tekee siementuotantosopimukset yhteistyötilojen kanssa sekä kunnostaa, peittaa ja varastoi tilojen tuottamaa raakasiementä.[lähde? ]
Aiheesta muualla

Lantmännen Agro
Lagginhorn

Lagginhorn
Lagginhorn nähtynä Saas Feestä heinäkuun 2010 lopulla
| --- | --- |
Sijainti:   Sveitsi
Vuoristo:  Valais’n Alpit
Korkeus merenpinnasta:  4 010 m
Prominenssi:  512  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Lagginhorn on 4 010 metriä korkea vuori Sveitsissä Valais’n Alpeilla.
Aiheesta muualla

Kuvia tai muita tiedostoja aiheesta Lagginhorn Wikimedia Commonsissa
Yli 4000 -metriset Alppien vuoret
| --- | --- |
Massif des Écrins:  Barre des Écrins (4 102 m) · Dôme de Neige des Écrins (4 015 m)
Gran Paradison massiivi:  Gran Paradiso (4 061 m)
Mont Blancin massiivi:  Mont Blanc (4 811 m) · Mont Blanc de Courmayeur (4 748 m) · Picco Luigi Amedeo · Mont Maudit (4 465 m) · Dôme du Goûter (4 304 m) · Lenzspitze · Mont Blanc du Tacul (4 248 m) · Grand Pilier d’Angle · Punta Walker (Grandes Jorasses) (4 208 m) · Punta Whymper (Grandes Jorasses) (4 184 m) · Aiguille Verte (4 122 m) · Aiguille du Diable · Aiguille Blanche de Peuterey (4 112 m) · Punta Croz (Grandes Jorasses) (4 110 m) · Punta Carmen · Grande Rocheuse (4 102 m) · Punta Médiane · Punta Chaubert · Mont Brouillard · Aiguille de Bionnassay (4 066 m) · Punta Marguerite (Grandes Jorasses) (4 065 m) · Corne du Diable · Punta Hélène (Grandes Jorasses) (4 045 m) · Aiguille du Jardin (4 035 m) · Dôme de Rochefort (4 015 m) · Dent du Géant (4 013 m) · Punta Baretti (4 013 m) · Aiguille de Rochefort (4 001 m) · Les Droites (4 000 m)
Valais’n Alpit:  Dufourspitze (4 638 m) · Nordend (4 609 m) · Zumsteinspitze (4 563 m) · Signalkuppe (4 554 m) · Zinalrothorn · Dom (4 545 m) · Lyskamm Oriental (4 527 m) · Weisshorn (4 506 m) · Täschhorn (4 491 m) · Lyskamm Occidental (4 479 m) · Matterhorn (4 478 m) · Parrotspitze (4 432 m) · Dent Blanche (4 364 m) · Ludwigshöhe (4 341 m) · Nadelhorn (4 327 m) · Corno Nero (4 322 m) · Grand Combin de Grafeneire · Stecknadelhorn · Castor (4 230 m) · Piramide Vincent (4 215 m) · Hohberghorn · Alphubel (4 206 m) · Rimpfischhorn (4 199 m) · Strahlhorn · Grand Combin de Valsorey · Dent d’Hérens (4 171 m) · Breithorn Occidental (4 164 m) · Breithorn Central · Bishorn (4 153 m) · Grand Combin de la Tsessette (4 135 m) · Breithorn Oriental · Breithornzwillinge (4 106 m) · Pollux (4 092 m) · Roccia Nera (4 075 m) · Ober Gabelhorn (4 073 m) · Punta Giordani (4 046 m) · Dürrenhorn (4 035 m) · Weissmies (4 031 m) · Allalinhorn (4 027 m) · Lagginhorn (4 010 m)
Bernin Alpit:  Finsteraarhorn (4 274 m) · Aletschhorn (4 182 m) · Jungfrau (4 166 m) · Mönch (4 105 m) · Schreckhorn (4 080 m) · Gross Fiescherhorn (4 049 m) · Gross Grünhorn (4 043 m) · Lauteraarhorn (4 042 m) · Hinter Fiescherhorn (4 025 m)
Berninan Alpit:  Piz Bernina (4 049 m)
Lampros

Lampros (m.kreik. Λάμπρος, lat. Lamprus) voi viitata seuraaviin:
Lampros, kreikkalaisessa mytologiassa Galateian aviomies
Lampros (400/300-luku eaa.), grammaatikko
Lampros (500/400-luku eaa.), musiikinopettaja
Lampros Erythrailainen (400/300-luku eaa.), peripateettiseen koulukuntaan kuulunut filosofi
Kylpylähotelli Eden (Nokia)

Kylpylähotelli Eden
Kylpylähotelli Eden (virallisesti Scandic Eden Nokia) on kylpylähotelli Nokialla. Hotelli on toiminut Nokialla vuodesta 1990 alkaen. Se kuuluu nykyään Scandic Hotels -ketjuun. Kylpylä on uusittu elokuusta 2019 maaliskuuhun 2020 kestäneessä remontissa. Siellä on allasosaston ilmaisen infrapunasaunan lisäksi kuusi saunaa miesten ja naisten osastoilla (matalan lämpötilan elämyssauna, perinteinen suomalainen sauna ja höyrysauna), muita liikuntapalveluita ja 204 hotellihuonetta. Kylpylän puolella on porealtaita, lastenosasto, vastavirtajoki, kylmä "avanto", iso sisäallas sekä ulkoallas. Edenissä on ollut myös allasosaston kiipeilyseinä, joka on myöhemmin purettu. Liukumäkiä siellä on viisi: rengasliukumäki, kaksi lasten liukumäkeä, pitkä noin 30 sekuntia kestävä liukumäki ja muutaman metrin mittainen suora syöksyliukumäki. Isossa sisäaltaassa on aaltokoneella tuotettu aallokko, joka alkaa säännöllisesti tasatunnein. Edenissä on lisäksi bistro (Food Market) ja allaskahvila (Pool Market), sekä ravintola Little Italy. Toisessa kerroksessa oleva tanssiravintola Esmeralda toimii  aamiaisravintolana ja sieltä saa myös buffetillallisen.
Aiheesta muualla

Kylpylähotelli Edenin kotisivu
Ilmapanoraamakuva Kylpylähotelli Edenin kohdalta Nokialta – Virtuaalinen Tampereen kaupunkiopas: VirtualTampere.com
Laleh Osmany

| Laleh Osmany> Henkilötiedot |
| --- | --- |
Syntynyt: 1992 (31–32-vuotta) Herat Heratin maakunta, Afganistan
Kansalaisuus:  Afganistan Saksa
Ammatti:  Aktivisti, Lakimies
Muut tiedot
Koulutus: Heratin yliopisto
Merkittävät teokset: ”#WhereIsMyName” sosiaalisen median kampanja
Laleh Osmany (pašt. ‏لاله عثمانی‎, s. 1992 Herat Heratin maakunta, Afganistan) on afganistanilainen naistenoikeusaktivisti. Hän on perustanut sosiaalisen median #WhereIsMyName -kampanjan, joka vastustaa perinnettä, jonka mukaan naisten nimiä ei käytetä julkisesti Afghanistanissa. Osmany on opiskellut islamilaista lakia Heratin yliopistossa.
Osmanyn panos naisten oikeuksien edistämiseen Afganistanissa tunnustettiin, kun hän esiintyi BBC:n vuonna 2020 julkaistulla 100 Women listalla. Vuonna 2021 Osmany joutui pakenemaan Afganistanistanista Berliiniin, Saksaan Talebanin kaapattua vallan Afganistanistanista.
#WhereIsMyName -kampanja

Vuonna 2017 hän perusti #WhereIsMyName sosiaalisen median kampanjan Tahmineh Rashiqin kanssa. Kampanja perustettiin protestina sitä vastaan, että Afganistanissa naisilla ei perinteisesti ollut oikeutta käyttää nimeään julkisesti. Tämä tapa merkitsi sitä, että naisten nimiä ei esiintynyt virallisissa asiakirjoissa, kuten syntymä- tai kuolintodistuksessa, eikä edes naisten omilla hautakivillä. Naisten oikean nimen paljastaminen Afganistanissa on johtanut jopa murhaan.
Afganistanin naisten verkoston puheenjohtaja Mary Akrami kuvaili lakiehdotusta ”positiiviseksi askeleeksi kohti naisten identiteetin ja oikeuksien vahvistamista”. Entinen afganistanilainen poliitikko ja naisoikeusaktivisti Fawzia Koofi sanoi, että muutos ei ollut kysymys naisten oikeuksista vaan jokaisen laillisesta oikeudesta, ihmisoikeudesta. Muita Osmanyn työn kannattajia ovat muun muassa laulaja-lauluntekijä Aryana Sayeed ja politiikko Maryam Sama.
Jotkut eivät kuitenkaan pitäneet lakimuutosta tervetulleena, koska he näkevät sen epäkunnioituksena afganistanilaisia arvoja kohtaan. Yksi muutoksen merkittävistä vastustajista on ääriliike Taliban. Osmany on saanut uhkailua väkivallalla roolinsa vuoksi kampanjassa.
Osmanyn työ tuotti ensinmäisen kerran merkittävästi tulosta vuonna 2020, kun Afganistanin hallitus suostui vuonna 2020 sallimaan Afganilaisten lasten äitien nimet julkisiin henkilötietoihin.
Aiheesta muualla

Laleh Osmany Instagramissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Laleh Osmany
Käännös suomeksi
Lampros (muusikko)

| Lampros> Λάμπρος.Henkilötiedot |
| --- | --- |
Syntynyt: 500/400-luku eaa.
Kuollut: 400-luku eaa.
Ammatti:  muusikko, musiikinopettaja
  [ Muokkaa Wikidatassa ] [ ohje ]  
Lampros (m.kreik. Λάμπρος, lat. Lamprus; 400-luku eaa.) oli antiikin kreikkalainen muusikko ja musiikinopettaja. Hän toimi Ateenassa Sokrateen ja Sofokleen nuoruudessa.
Platon laittaa Sokrateen ylistämään Lamprosta ironisella sävyllä sanoen, että tämä hävisi vain Konnokselle. Muista antiikin lähteistä Lamproksen tiedetään olleen hyvin arvostettu.
Lamproksen sanotaan olleen Sofokleen opettaja musiikissa ja tanssissa. Tämä seikka sekä se, että Frynikhos mainitsee hänen kuolemansa, osoittaa hänen eläneen pääosin 400-luvun eaa. ensimmäisellä puoliskolla.
Kylmäverisesti (elokuva)

| Kylmäverisesti> In Cold Blood |
| --- | --- |
 Brooks ja Capote elokuvan ensi-illassa Amsterdamissa.
Ohjaaja:  Richard Brooks
Käsikirjoittaja:  Richard Brooks
Perustuu:  Truman Capoten romaaniin
Tuottaja:  Richard Brooks
Säveltäjä:  Quincy Jones
Kuvaaja:  Conrad L. Hall
Leikkaaja:  Peter Zinner
Pääosat:  Robert Blake Scott Wilson John Forsythe Will Geer
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  1967, Suomessa 1968
Kesto:  134 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Kylmäverisesti (In Cold Blood) on Richard Brooksin tuottama, käsikirjoittama ja ohjaama yhdysvaltalainen draamaelokuva vuodelta 1967. Se perustuu Truman Capoten kirjoittamaan samannimiseen kirjaan, joka tutkii  Kansasin osavaltion Holcombissa 1959 tapahtunutta nelihenkisen maanviljelijäperheen murhaa.
Näytellyn dokumentin tyyliin rakennettu mustavalkoinen elokuva vaihtelee näkökulmaa ja käyttää paljon takaumia tapauksen selvittämiseen. Murhaajaparin näyttelijöiksi valittiin tuntemattomat nuorukaiset, vaikka tuotantoyhtiö ehdotti nimekkäiden filmitähtien käyttöä. Kuvauspaikkoina käytettiin aitoja ympäristöjä, jopa samaa taloa missä murhat tapahtuivat.
Kirjailija Truman Capote osallistui aktiivisesti elokuvan tekoon ja sanoi olevansa siihen erittäin tyytyväinen.
Vastaanotto

Kylmäverisesti sai neljä Oscar-ehdokkuutta ja parhaan elokuvan Golden Globe -ehdokkuuden, muttei voittanut yhdessäkään kategoriassa. National Board of Review of Motion Pictures palkitsi Brooksin parhaana ohjaajana.
Elokuva otettiin vuonna 2008 mukaan Yhdysvaltojen National Film Registryyn. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Ääniraita

Elokuvan ääniraidan on tehnyt Quincy Jones.
Lahjomattomat (vuoden 1959 televisiosarja)

| Lahjomattomat> The Untouchables |
| --- | --- |
 Abel Fernandez, Paul Picerni, Nicholas Georgiade, Robert Stack
Tyyli:  rikos, draama
Kestoaika:  60 min.
Pääosissa:  Robert Stack   Abel Fernandez   Nicholas Georgiade   Paul Picerni   Steve London   Bruce Gordon   Neville Brand
Alkuperämaa:   Yhdysvallat
Alkuperäiskieli:  englanti
Verkko:  ABC
Esitetty:  15. lokakuuta 1959 – 21. toukokuuta 1963
Jaksoja:  118 + 2-osainen pilotti
Aiheesta muualla
IMDb 
Lahjomattomat oli vuosina 1959–1963 esitetty yhdysvaltalainen draama- ja rikosohjelma, jonka tuotti American Broadcasting Company. Sarja perustui samannimiseen kirjaan Eliot Nessistä ja Oscar Fraleystä, kahdesta chicagolaisesta poliisista, jotka taistelevat korruptiota ja mafiaa vastaan. Heillä on lempiniminään Lahjomattomat. Sarjasta tehtiin vuonna 1987 Brian De Palman ohjaama samanniminen elokuva.
Vierailevia tähtiä

Huomattavimmat vierailevat tähdet sarjassa olivat:
Claire Trevor
Jack Lord
Francis De Sales
Robert Karnes
Lee Marvin, James Caan ja Roy Thinnes
Mike Connors
Martin Balsam
Peter Falk
Gregg Palmer
Telly Savalas
Russ Conway
Lee Van Cleef
Herbie Faye
Charles Bronson
Barbara Stanwyck
Robert Redford
Robert Duvall
Elizabeth Montgomery
Dorothy Malone
La Negra -muodostuma

La Portada
La Negra -muodostuma (esp. La Formación Negra) on jurakautinen geologinen muodostuma Pohjois-Chilen rannikolla. Se koostuu pääasiassa vulkaanisista ja vulkanoklastisista kivilajeista, ja sen muodostumisen on päätelty kestäneen noin viisi miljoonaa vuotta.
Muodostuman paksuus on enimmillään noin seitsemän kilometriä. Tyypillinen kohta siitä on noin 3 000 metrin paksuinen Quebrada La Negra lähellä Antofagastaa.
Käkijärvi (Orivesi)

| Käkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°39′15″N, 24°44′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Pääskylänjokeen 
Järvinumero:  35.761.1.005
Mittaustietoja
Pinnankorkeus:  109,5 m  
Rantaviiva:  0,76 km  
Pinta-ala:  3,56 ha  
Saaria:  ei saaria 
 fiKäkijärvi 
Käkijärvi  on Pirkanmaalla Orivedellä Löytäneenlahden ja Puharilan itäpuolella sijaitseva järvi.
Maantietoa

Järven pinta-ala on 3,6 hehtaaria ja se on 300 metriä pitkä ja 200 metriä leveä. Se sijaitsee pieneten Kettuvuoren ja Käkivuoren välissä. Järvellä ei ole kartan mukaan saaria, mutta silla on viisi vapaa-ajan asuntoa ja yksinäinen tila. Sen rantaviivan pituus on 750 metriä ja sen rannat ovat metsämaata. Järvelle tulee tie Puharilasta alkavalta yhdystieltä 3281.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pääskylänjoen suualueeseen (35.761) se kuuluu. Järven vedenpinnan korkeus on 109,5 metriä mpy. Siihen on johdettu johto-oja ojitetulta Lakkasuolta. Se laskuoja lähtee kohti luodetta ja se laskee Pääskylänjokeen 900 metrin päässä.
Lantmännen

| Lantmännen |
| --- | --- |

Yritysmuoto:  osuuskunta (ruots. kooperativ)
Perustettu:  2001
Toimitusjohtaja:  Per Olof Nyman (2/2018)
Puheenjohtaja:  Per Lindahl (2/2018)
Kotipaikka:  Tukholma
Toiminta-alue:  Pohjois-Eurooppa
Toimiala:  maatalous
Liikevaihto:   39,686 mrd. SEK (2017)
Tilikauden tulos:  1,305 mrd. SEK (2017)
Henkilöstö:  10 000 (2017)
Tytäryhtiöt:  kymmeniä tytäryhtiötä
Omistaja:  18 726 ruotsalaista maanviljelijää
Kotisivu:  www.lantmannen.com
Infobox OKVirheellinen NIMI-arvo: 
Lantmännen on ruotsalainen maatalousosuuskunta. Sen omistaa yli 18 000  ruotsalaista maanviljelijää. Osuuskunta muodostaa yhden Pohjoismaiden suurimmista elintarvike- ja energiateollisuuden sekä maatalouden konserneista. Toimintaa osuuskunnalla on yli 20 eri maassa ja vuonna 2017 sillä oli noin 10 000 työntekijää.
Toimialat

Konsernin liiketoiminta oli organisoitu viiteen divisionaan (tilanne 2017): Maatalous, Koneet, Energia, Elintarvikkeet ja Kiinteistöt. Liiketoiminta-alojen alla toimii suuri joukko tytäryhtiötä.
Lantmännen Agroenergi, lämmityspolttoaineiden tuotantoyritys
Lantmännen Agroetanol, etanolipolttoaineiden tuotantoyritys
Lantmännen Agrofuel AB, kehitysyhtiö biopolttoaineisiin
Lantmännen AS-Faktor AB, tutkimus- ja tuotekehitysyhtiö
Lantmännen Aspen, polttoaineiden ja kemikaalien tuotanto- ja markkinointiyritys
Lantmännen AXA, elintarvikkeiden tuotanto
Lantmännen Bygglant, maatilojen tuotantorakennusten sisustaminen ja rakentaminen
Lantmännen Danpo, tanskalaisia kanatuotteita
Lantmännen Doggy, kissan- ja koiranruokaa
Lantmännen Ecobränsle, biodieselin tuotantoa
Lantmännen Energi AB, voiteluaineita (Agrol-tuotemerkki)
Lantmännen Finans AB, maatalouskoneiden rahoitusta
Lantmännen Food R&D, elintarvikkeiden tutkimus- ja tuotekehitys
Lantmännen Färskbröd AB, leipomoala
Lantmännen Granngården, kauppaketju, mm. maatalous- ja puutarhatuotteet, ulkoiluvälineet
Lantmännen Krafft AB, hevosenrehujen tuotekehittely, myynti ja jakelu, tavaramerkki Ruotsin markkinajohtaja alallaan
Lantmännen Kronfågel, kanatuotteet
Lantmännen Lantbruk, maanviljelijöiden kauppaketju, lannoitteet, eläimille tarkoitetut tuotteet
Lantmännen Maskin, uusien ja käytettyjen maatalouskoneiden kauppa
Lantmännen Mills, jauhot, myllytuotteet
Lantmännen Nordpost, e-kauppa ja postimyynti maatiloille, metsästäjille, kalastajille, pienyrittäjille
Lantmännen Odalmannen AB, herne-, papu-, riisi, mehu-, kananpoika-, rypsi-, rapsituotevalikoima
Lantmännen Renewable Fuels, bioenergiaa Britannian markkinoille
Lantmännen Reppe, tärkkelyspohjaisten raaka-aineiden tuotanto elintarviketeollisuudelle
Lantmännen Schulstad, Tanskan suurimpia leipomoketjuja
Lantmännen Solanum, perunoiden osto ja tukkumyynti
Lantmännen SweChick, kananpoikien osto ja myynti
Lantmännen SweHatch, kananpoikien välitys tuottajille
Lantmännen Unibake, nakkisämpylä- ja hampurlaisleivät, pakastettavat leipätuotteet
Rigas Dzirnavnieks, viljatuotteet, Baltia
SW Seed, siemenviljan välitys ja myynti
Swecon Anläggningsmaskiner AB, Volvon työkoneiden myynti ja huolto
Weibull Trädgård, puutarhatuotteet
Liiketoiminta-alueille ja tytäryhtiöille yhteisiä tukipalveluita ovat Ekonomi & Finans, Information & Kommunikation, Juridik & Ägarrelationer, Human Resources sekä Internrevision.